
谞讚专讬诐 讟讝 注"讗 - 驻讬专讜砖 砖讟讬讬谞讝诇抓

讗 讙诪专讗 诪讘专专讬诐: 讻砖讬讟转 诪谞讬 诪转谞讬转讬谉 [诪讬 讛讬讗 诪砖谞转谞讜] 鈥� 诇讻讗讜专讛 讻砖讬讟转 专' 诪讗讬专 讛讬讗, 讚讗讬 [砖讗诐] 转讗诪专 砖讛讬讗 讻讚注转 专' 讬讛讜讚讛 鈥�/b> 讛诇讗 专' 讬讛讜讚讛 诇讗 砖谞讬 诇讬讛 [砖讜谞讛 诇讜] 讗诐 讗诪专 "拽专讘谉 砖讗讜讻诇 诇讱 " 讜诇讗 砖谞讬 诇讬讛 [砖讜谞讛 诇讜] 讗诐 讗诪专 "讛拽专讘谉 砖讗讜讻诇 诇讱", 砖讗讬谉 讗诇讛 讘讬讟讜讬讬诐 砖诇 谞讚专 (讗诇讗 专拽 讗诐 讗诪专 "讻拽专讘谉"), 讜讘诪砖谞讛 诪砖诪注 砖专拽 讗诐 讬讗诪专 "讛拽专讘谉 砖讗讜讻诇 诇讱" 讬讛讬讛 诪讜转专, 讗讘诇 讗诐 讗诪专 "拽专讘谉 砖讗讜讻诇 诇讱" 讬讛讬讛 讗住讜专.


 讜诪拽砖讬诐: 讗讬诪讗 住讬驻讗 [讗诪讜专 讗转 住讜驻讛] 砖诇 讛诪砖谞讛: 讗诐 讗诪专 "诇拽专讘谉 诇讗 讗讜讻诇 诇讱" 鈥� 诪讜转专. 讜讛转谞谉 [讜讛专讬 砖谞讬谞讜 讘诪砖谞讛]: "诇拽专讘谉 诇讗 讗讜讻诇 诇讱" 专' 诪讗讬专 讗讜住专, 讜讗诪专 专' 讗讘讗 讘住讬讘转 讛讗讬住讜专: 谞注砖讛 讻讗讜诪专 "诇拽专讘谉 讬讛讗, 诇驻讬讻讱 诇讗 讗讜讻诇 诇讱". 讜谞专讗讛 讗讬驻讜讗 砖讗讬谉 讛诪砖谞讛 讗祝 讻讚讘专讬 专' 诪讗讬专!


讜诪砖讬讘讬诐: 诇讗 拽砖讬讗 [讗讬谉 讝讛 拽砖讛], 讛讗 [讝讛] 鈥� 砖讗诪专 "诇拽专讘谉" 讜讘诪拽专讛 讝讛 讞诇 讛谞讚专, 讛讗 [讝讛] 鈥� 砖讗诪专 "诇讗 诇拽专讘谉", 砖诪砖诪注讜: 砖诇讗 讛讜讬 [讬讛讬讛] 拽专讘谉 拽讗诪专 [讗诪专] 讜讘诇砖讜谉 讝讜 讗讬谉 讘讻讱 讚讬谉 谞讚专 讻诇诇.


讘 诪砖谞讛 讗诪专 "砖讘讜注讛 诇讗 讗讜讻诇 诇讱", 讗讜 "讛讗 [讝讜] 砖讘讜注讛 砖讗讜讻诇 诇讱", 讗讜 "诇讗 砖讘讜注讛 诇讗 讗讜讻诇 诇讱" 鈥� 讗住讜专.


讙 讙诪专讗 诪讻诇诇 诇砖讜谉 讛诪砖谞讛 讗转讛 诇诪讚 砖诇砖讜谉 "讛讗 砖讘讜注讛 砖讗讜讻诇 诇讱" 鈥� "讚诇讗 讗讻讬诇谞讗 [砖讗讬谞谞讬 讗讜讻诇] " 诪砖诪注, 砖讛讬转讛 讻讜讜谞转讜 诇讜诪专: 讝讜 讛讬讗 砖讘讜注讛 砖讗谞讬 讗讜住专 注爪诪讬 讗诐 讗谞讬 讗讜讻诇. 讜讛讻讜讜谞讛 讛讬讗 砖谞砖讘注 砖诇讗 讬讗讻诇. 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜 讘诪砖谞讛: 诪讬谞讬 砖讘讜注讜转 讛谉 砖转讬诐 讘住讬住讬讜转, 砖讛谉 讗专讘注: "砖讗讜讻诇" 讜"砖诇讗 讗讜讻诇" "砖讗讻诇转讬" 讜"砖诇讗 讗讻诇转讬". 讜诪讚讬讬拽讬诐: 诪讚拽讗诪专 [诪诪讛 砖讗诪专] 讜讞讬诇拽 讘诪砖谞讛 讝讜 讘诇砖讜谉 "砖讗讜讻诇" 讜讻谞讙讚讛 "砖诇讗 讗讜讻诇", "砖讗讻诇转讬" 讜讻谞讙讚讛 "砖诇讗 讗讻诇转讬", 诪讻诇诇 讛讚讘专讬诐 讗转讛 诇诪讚 讻讬 诇砖讜谉 "砖讗讜讻诇 诇讱" 鈥� "讚讗讻讬诇谞讗 [砖讗谞讬 讗讜讻诇] " 诪砖诪注! 讜讻讬爪讚 讗谞讜 讗讜诪专讬诐 讘诪砖谞转谞讜 砖讗住讜专 讘讗讻讬诇讛 讗诐 讛讜讗 讗讜诪专 "砖讘讜注讛 砖讗讜讻诇"?


讗诪专 讗讘讬讬: "砖讗讜讻诇" 砖转讬 诇砖讜谞讜转 诪砖诪注 讜驻讬专讜砖 讛诪诇讛 转诇讜讬 讘讛拽砖专 讛讚讘专讬诐 讘讛 谞讗诪专讛, 讻讬爪讚? 讗诐 讛讬讜 诪住专讘讬谉 (诪驻爪讬专讬诐) 讘讜 诇讗讻讜诇 讜讗诪专: "讗讻讬诇谞讗 讗讻讬诇谞讗 [讗讜讻诇 讗谞讬, 讗讜讻诇 讗谞讬] "讜转讜 [讜注讜讚] 诪讜住讬祝 讜讗讜诪专: "砖讘讜注讛 砖讗讜讻诇" 鈥� 讛专讬 砖讘讜注讛 讝讜 "讚讗讻讬诇谞讗 [砖讗谞讬 讗讜讻诇] " 诪砖诪注, 砖谞砖讘注 诇讗讻讜诇. 讗讘诇 讗诐 讗诪专 拽讜讚诐: "诇讗 讗讻讬诇谞讗 诇讗 讗讻讬诇谞讗 [讗讬谞谞讬 讗讜讻诇, 讗讬谞谞讬 讗讜讻诇] "讜转讜 [讜注讜讚] 讛讜住讬祝 讜讗诪专: "砖讘讜注讛 砖讗讜讻诇", 讗讝 "讚诇讗 讗讻讬诇谞讗 [砖讗讬谞谞讬 讗讜讻诇] " 拽讗诪专 [讗诪专]. 讻诇讜诪专, 讛转讻讜讜谉 诇讞讝拽 讚讘专讬讜 讘砖讘讜注讛, 砖谞砖讘注 砖诇讗 讬讗讻诇.


专讘 讗砖讬 讗诪专: 诇砖讜谉 "砖讗讜讻诇" 砖诇 砖讘讜注讛 砖讗诪专谞讜 讘诪砖谞转谞讜 讬砖 诇砖谞讜转 "砖讗讬 讗讜讻诇 [砖讗讬谉 讗谞讬 讗讜讻诇] " 拽讗诪专 [讗诪专]. 讜砖讜讗诇讬诐: 讗诐 讻谉 砖讘驻讬专讜砖 谞砖讘注 砖诇讗 诇讗讻讜诇, 驻砖讬讟讗 [驻砖讜讟] 讛讚讘专, 诪讗讬 诇诪讬诪专讗 [诪讛 讬砖 诇讜诪专] 讘讻讱? 讛诇讗 谞砖讘注 讘驻讬专讜砖 砖诇讗 讬讗讻诇! 讜诪砖讬讘讬诐: 诪讛讜 讚转讬诪讗 [砖转讗诪专]: 诪讬拽诐 诇讬砖谞讗 讛讬讗 讚讗讬转拽讬诇 诇讬讛 [讛注诪讚转, 讬讬砖讜专 讛诇砖讜谉 讛讜讗 砖谞转拽诇 诇讜] 砖讗驻砖专 讛讬讛 诇讞砖讜讘 砖专爪讛 诇讜诪专 "砖讘讜注讛 砖讗讜讻诇" 讜谞转拽诇 讘诇砖讜谞讜 讜讗诪专 "砖讗讬 讗讜讻诇", 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗诐 讗诪专 "砖讘讜注讛 砖讗讬 讗讜讻诇" 讻讜讜谞转讜 砖讗讬谉 讛讜讗 讗讜讻诇.


讜诪住讘讬专讬诐 讗转 砖讬讟讜转 讛驻讬专讜砖 讛诇诇讜: 讗讘讬讬 诇讗 讗诪专 讟注诐 (讛住讘专) 讛诪砖谞讛 讻专讘 讗砖讬, 诪讚讜注 鈥� 砖诇讗 拽转谞讬 [砖谞讛 讘诪砖谞讛] "砖讗讬 讗讜讻诇" 讗诇讗 砖谞讬谞讜 讘诪砖谞转谞讜 "砖讗讜讻诇".


讜专讘 讗砖讬 谞讗讚讬 [谞讚讚, 诇讗 拽讬讘诇] 诪谉 讟注诐 讛住讘专讜 砖诇 讗讘讬讬, 讻讬 拽住讘专 [住讘讜专 讛讜讗] 讻讬 "砖诇讗 讗讜讻诇" 谞诪讬 [讙诐 讻谉] 诪砖诪注 砖转讬 诇砖讜谞讜转. 讻讙讜谉 讗诐 讛讬讜 诪住专讘讬谉 (诪驻爪讬专讬诐) 讘讜 诇讗讻讜诇 讜讗诪专: "诇讗 讗讻讬诇谞讗 诇讗 讗讻讬诇谞讗 [讗讬谞谞讬 讗讜讻诇, 讗讬谞谞讬 讗讜讻诇] ", 讜讗诪专 谞诪讬 [讙诐 讻谉] "砖讘讜注讛", 讘讬谉 砖讗诪专 讘诇砖讜谉 "砖讗讜讻诇" 讘讬谉 砖讗诪专 "砖诇讗 讗讜讻诇" 鈥� 讛讚讬谉 [诇砖讜谉 讝讛] "讗讻讬诇谞讗 [讗讜讻诇 讗谞讬] "诪砖诪注 砖讗诪专. 讜诪讛 砖讗诪专 "砖诇讗 讗讜讻诇" 讬砖 诇驻专砖讜 讻诇砖讜谉 转诪讬讛讛: 讜讻讬 谞砖讘注转讬 砖诇讗 讗讜讻诇? 讗诇讗 讜讚讗讬 讗讜讻诇 讗谞讬.


讜讗讬讻讗 诇转专讜爪讛 谞诪讬 诇讬砖谞讗 [讜讗驻砖专 诇讬讬砖讘 讗讜转讛 讙诐 讻谉 讗转 讛诇砖讜谉] "砖讘讜注讛 砖诇讗 讗讜讻诇" 鈥� "砖讘讜注讛 讚诇讗 讗讻讬诇谞讗 [砖讗讬谞谞讬 讗讜讻诇] " 拽讗诪专 [讗诪专] 讜诇讗 讻诇砖讜谉 转诪讬讛讛 讗诇讗 讻诇砖讜谉 砖讘讜注讛 诪诪砖. 讜讗诐 讻谉, 讗讬谉 诇讜诪专 砖讗谞讜 诇诪讚讬诐 诪谉 讛讛拽砖专, 诇驻讬 砖讗讬谉 诇注诪讜讚 注诇 诪砖诪注讜转 讛讚讘专讬诐 讘讗讜驻谉 讝讛. 讗诇讗 讛转谞讗 驻住拽讛 [驻住拽] 讜拽讘注 讻诇诇: "砖讗讜讻诇" 鈥� "讚讗讻讬诇谞讗 [砖讗讜讻诇 讗谞讬] "诪砖诪注, 讜"砖诇讗 讗讜讻诇" 鈥� "诇讗 讗讜讻诇" 诪砖诪注, 讜诇讻谉 讬砖 诇讙专讜住 讘诪砖谞转谞讜 砖讗讻谉 驻讬专砖 讜讗诪专 "砖讗讬 讗讜讻诇".


讚 诪砖谞讛 讝讛 讞讜诪专 讘砖讘讜注讜转 诪讘谞讚专讬诐 讻驻讬 砖讗诪专谞讜 讘诪砖谞讛 讛拽讜讚诪转, 砖讛砖讘讜注讜转 讞诇讜转 讙诐 注诇 讚讘专讬诐 砖讗讬谉 讘讛诐 诪诪砖, 讗诇讗 注诇 驻注讜诇讜转 讗讜 注诇 讛讬诪谞注讜转 诪驻注讜诇讛. 讜讞讜诪专 讗讞专 讬砖 讘谞讚专讬诐 诪讘砖讘讜注讜转, 讻讬爪讚? 讗诪专 "拽讜谞诐 住讜讻讛 砖讗谞讬 注讜砖讛", 讗讜 "诇讜诇讘 砖讗谞讬 谞讜讟诇", 讗讜 "转驻讬诇讬谉 砖讗谞讬 诪谞讬讞", 讗诐 讗诪专 讝讗转 讘谞讚专讬诐 鈥�/b> 讛专讬 讛讜讗 讗住讜专 砖讞诇 讛讗讬住讜专 注诇 讛讞驻抓 注爪诪讜, 讜讬爪讟专讱 讛转专讛 诇谞讚专讜 讻讚讬 诇讛砖转诪砖 讘讜 讜讗祝 诇诪爪讜讛. 讜讗讬诇讜 讘砖讘讜注讜转 讻注讬谉 讝讛 讛讜讗 诪讜转专, 砖讗讬谉 谞砖讘注讬谉 诇注讘讜专 注诇 讛诪爪讜转 讜讗讬谞讜 讬讻讜诇 诇讘讟诇 注诇 讬讚讬 砖讘讜注讛 讗转 讛讞讜讘讛 砖讞诇讛 注诇讬讜.

